Bombaralis

Bombaralis () – miestas ir savivaldybė Portugalijoje, Leirijos apskrityje, 15 km į pietus nuo Kaldaš da Rainjos, prie Realio upės. Pro miestą eina Lisabonos–Leirijos greitkelis bei geležinkelis. Žemės ūkio regiono prekybinis centras (vynuogininkystė ir kt.). Yra Švč. Dievo Motinos bažnyčia, Šv. Blažiejaus koplyčia (XV a., atstatyta 1531 m.), Eduardo Brazauno teatras (įkurtas 1921 m.), Goržauno rūmai (dabar – miesto muziejus). Šalia Bombaralio yra Edeno Budos sodas (rytietiškas sodas, įkurtas atminti 2001 m. susprogdintiems Bamijano budoms).Bacalhôa Buddha Eden, lonelyplanet.com Rugpjūtį vyksta kasmetinė vyno šventė.

 Istorija 
XIV a. Bombaralyje buvo Alkobasos vienuolyno svirnas. 1808 m. rugpjūčio 17 d. Bombaralio apylinkėse vyko Rolisos mūšis tarp prancūzų ir jungtinių anglų-portugalų pajėgų (Pirėnų karas). Kaimas pradėjo augti 1887 m. nutiesus geležinkelį. 1914 m. Bombaralis tapo savivaldybės centru (atsiskyrė nuo Obidušo).cm-bombarral.pt/

 Savivaldybė 
Bombaralio savivaldybė užima 91,3 km² plotą, 2021 m. joje gyveno 12 746 gyventojai. Pagrindinės gyvenvietės:
 Bombaralis (4,6 tūkst. gyventojų)
 Delgada (0,8)
 Po (0,8)
 Vale Kovas (0,8)
 San Mamedė (0,4)
 Karvaljalis (0,3)
 Sintraunas (0,3)
 Kolumbeira (0,3)

 Šaltiniai 

Kategorija:Portugalijos miestai